**3/2014**

**Všeobecne záväzné nariadenie**

**Obce Zlaté Klasy**

**o podmienkach poskytovania dotácií právnickým osobám a fyzickým osobám - podnikateľom**

 Obecné zastupiteľstvo obce Zlaté Klasy na základe ustanovenia § 7 ods. 4 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a ust. § 6 ods. 1 zákona č. 369/1990 Zb. o obecnom zriadení v znení neskorších právnych predpisov vydáva toto všeobecne záväzné nariadenie

**PRVÁ ČASŤ**

**Poskytovanie dotácií**

Čl.1

**Úvodné ustanovenia**

 1. Účelom tohto všeobecne záväzného nariadenia je upraviť postup pri poskytovaní dotácií obce právnickým osobám a fyzickým osobám - podnikateľom v súlade s platnou právnou úpravou.

 2. Dotácie môže obec poskytnúť z rozpočtu obce

a) právnickej osobe, ktorej zriaďovateľom nie je obec a fyzickej osobe - podnikateľovi, ktorí majú sídlo alebo trvalý pobyt na území obce alebo ktoré pôsobia, vykonávajú činnosť na území obce, alebo poskytujú služby obyvateľom obce (ďalej len „žiadateľ“),

b) právnickej osobe, ktorej zakladateľom je obec Zlaté Klasy a to na konkrétne úlohy a akcie vo verejnom záujme a v prospech rozvoja obce,

c) inej obci alebo vyššiemu územnému celku, ak zabezpečuje niektoré úlohy pre obec alebo ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na ich území

 3. Dotácie obec nemôže poskytnúť

a)na aktivity politickým stranám, hnutím a ich koalíciám

b)na aktivity právnických osôb a fyzických osôb – podnikateľov komerčného charakteru

c)na akcie investičného charakteru

 4. Obec Zlaté Klasy poskytuje dotácie za podmienok ustanovených týmto všeobecne záväzným nariadením len na podporu všeobecne prospešných služieb alebo na verejnoprospešné účely, najmä v oblastiach:

a) záujmovej umeleckej činnosti a kultúrnej aktivity,

b) tvorby, rozvoja, ochrany, obnovy a prezentácie duchovných hodnôt,

c) telovýchovy, športu a mládeže,

d) rozvoja školstva a vzdelávania,

e) humanitnej starostlivosti,

f) zdravotnej starostlivosti,

g) ochrany životného prostredia,

h) poskytovania sociálnych služieb,

i) likvidácie následkov živelnej pohromy.

 5. Poskytnutie dotácie je viazané na preukázanie dôvodov, pre ktoré má byť poskytnutá.

Čl.2

**Všeobecné podmienky**

 1. Dotáciu môže obec poskytnúť žiadateľovi, ak sú splnené nasledujúce podmienky:

a) žiadateľ nie je v likvidácii,

b) na žiadateľa nebol podaný návrh na vyhlásenie konkurzu, nebol vyhlásený konkurz na jeho majetok (resp. v rámci konkurzu povolená reštrukturalizácia) alebo povolená reštrukturalizácia, alebo zamietnutý návrh na vyhlásenie konkurzu pre nedostatok majetku,

c) žiadateľ nemá nedoplatky na miestnych daniach a miestnych poplatkoch voči poskytovateľovi,

d) žiadateľ nemá voči poskytovateľovi žiadne dlhy so splatnosťou ktorých sa ocitol bez súhlasu poskytovateľa v omeškaní,

e) žiadateľ v predchádzajúcom období riadne vyúčtoval obcou poskytnutú dotáciu.

 2. Na poskytnutie dotácie nie je právny nárok.

Čl.3

**Spôsob tvorby a rozdelenia finančných prostriedkov na dotáciu**

 1. Finančné prostriedky určené na dotácie v zmysle tohto všeobecne záväzného nariadenia sa vytvárajú v procese tvorby vlastných príjmov rozpočtu obce.

 2. Objem finančných prostriedkov určených na dotácie podľa tohto všeobecne záväzného nariadenia schvaľuje na príslušný kalendárny rok obecné zastupiteľstvo obce Zlaté Klasy v rámci rozpočtu obce prihliadnuc na záväzky obce vyplývajúce z platných zmlúv.

Čl.4

**Účel použitia dotácie**

1. Poskytnutie dotácie žiadateľovi uvedenému v čl. I ods. 2 tohto všeobecne záväzného nariadenia je v zmysle ust. § 7 ods. 2 a ods. 4 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších právnych predpisov viazané na využitie prostriedkov z dotácie výlučne na podporu všeobecne prospešných služieb a všeobecne prospešných alebo verejnoprospešných účelov, presnejšie na účely uvedené v čl. I. ods. 3 tohto všeobecne záväzného nariadenia mesta.
2. Čerpanie dotácie na pohonné hmoty a cestovné sa určuje vo výške najviac % z poskytnutej dotácie. Výnimku schvaľuje Obecné zastupiteľstvo.

Čl.5

**Žiadosť**

 1. Dotácia sa poskytuje:

a) na základe písomnej žiadosti,

b) z vlastného podnetu obce.

 2. Písomná žiadosť o poskytnutie dotácie musí obsahovať:

a) presné označenie žiadateľa

aa) u právnickej osoby: 1. názov, 2. sídlo, 3. IČO, údaje o zápise v obchodnom registri, meno, priezvisko a trvalý pobyt osoby oprávnenej konať za právnickú osobu, predmet podnikania

ab) u fyzickej osoby oprávnenej na podnikanie: meno a priezvisko, adresa trvalého bydliska, obchodné meno, miesto podnikania, IČO, predmet podnikania,

b) bankové spojenie, číslo účtu žiadateľa (ak má žiadateľ)

c) uvedenie účelu, na ktorý sa dotácia má poskytnúť,

d) popis projektu, rozpočet projektu, jeho ciele a význam z hľadiska verejnej prospešnosti a prospešnosti pre obec,

e) rozsah dotácie, štruktúru nákladov, resp. výdavkov, výnosov resp. príjmov, štruktúru zdrojov financovania,

f) časový rozvrh čerpania dotácie.

 3. K žiadosti je potrebné doložiť doklady osvedčujúce zhora uvedené skutočnosti najmä výpis z obchodného registra, živnostenského registra alebo z iného registra a podklady týkajúce sa projektu, na ktorý sa má dotácia poskytnúť.

 4. Obec je oprávnené stanoviť v konkrétnom prípade aj ďalšie náležitosti, ak je to potrebné pre zachovanie účelového použitia poskytnutých prostriedkov.

 5. Žiadosť o dotáciu je potrebné predložiť obci

a)pri celoročnej činnosti do 31.12. predchádzajúceho roka

b)pri jednorázových projektoch a podujatiach minimálne jeden mesiac pred dátumom, kedy má byť dotácia poskytnutá.

Čl.6

**Poskytovanie dotácií**

 1. Na účely poskytovania dotácií v zmysle tohto všeobecne záväzného nariadenia obec žiadosti o poskytnutie dotácie prerokuje na príslušných komisiách obecného zastupiteľstva obce Zlaté Klasy

 2. Komisia hodnotí žiadosti predložené obci žiadateľmi, či spĺňajú náležitosti uvedené v tomto všeobecne záväznom nariadení.

 3. Komisia predkladá návrhy na poskytnutie dotácie orgánu príslušnému rozhodovať o poskytnutí dotácie.

 4. O poskytnutí dotácie do výšky 600 eur môže rozhodnúť príslušná komisia

 5. O poskytnutí dotácie vo výške presahujúcej sumu uvedenú v odseku 4 tohto ustanovenia rozhoduje obecné zastupiteľstvo obce Zlaté Klasy.

 6. Poskytovateľ zašle žiadateľovi oznámenie o rozhodnutí obecného zastupiteľstva o jeho žiadosti do 30 dní odo dňa rozhodnutia obecného zastupiteľstva.

**DRUHÁ ČASŤ**

**Forma poskytovania dotácií**

Čl.7

 1. Dotácie sa poskytujú na základe písomnej zmluvy uzatvorenej medzi poskytovateľom dotácie a žiadateľom.

 2. Písomná zmluva o poskytnutí dotácie musí obsahovať najmä nasledujúce údaje

a) údaje o žiadateľovi,

b) výška a spôsob poskytnutia dotácie,

c) účel, na ktorý sa dotácia poskytuje,

d) povinnosť vrátiť poskytnuté prostriedky v prípade, ak žiadateľ použije dotáciu na iný než účel je uvedený v zmluve, resp. použije dotáciu v rozpore s predloženým rozpočtom projektu.

 3. Písomnú zmluvu o poskytnutí dotácie podpisuje za obec starosta.

Čl.8

**Vyúčtovanie dotácie**

 1. Žiadateľ vykoná vyúčtovanie do 30 dní odo dňa použitia dotácie najneskoršie do 31. decembra príslušného roka tým spôsobom, že predloží poskytovateľovi hodnoverné doklady o použití poskytnutých finančných prostriedkov spolu s vyhodnotením použitia dotácie.

 2. Nepoužité, resp. neúčelovo použité finančné prostriedky z poskytnutej dotácie je žiadateľ povinný vrátiť na účet obce do 30 dní odo dňa predloženia vyúčtovania.

 3. Poskytovanie dotácie na základe obchodnej zmluvy možno pozastaviť, ak osoba, ktorej sa poskytuje dotácia nepredložila obci vyúčtovanie dotácie poskytnutej v predchádzajúcom roku.

**TRETIA ČASŤ**

**Spoločné a záverečné ustanovenia**

Čl.9

 1. Obecné zastupiteľstvo obce Zlaté Klasy stanoví v rozpočte obce na príslušný kalendárny rok i rozsah finančných prostriedkov určených pre dotácie podľa tohto všeobecne záväzného nariadenia.

 2. Rozsah rozpočtových prostriedkov podľa odseku 1 tohto ustanovenia môže obecné zastupiteľstvo zmeniť, v prípade ak sa preukáže, že dotácia je nevyhnutná pre zabezpečenie verejnoprospešných služieb alebo činností.

 3. Zmeny a doplnenia tohto všeobecne záväzného nariadenia schvaľuje obecné zastupiteľstvo obce Zlaté Klasy.

 4. Na tomto všeobecne záväznom nariadení sa uznieslo obecné zastupiteľstvo obce Zlaté Klasy dňa

 5. Toto nariadenie nadobúda účinnosť dňom

 6. Dňom účinnosti tohto všeobecne záväzného nariadenia (ďalej len „VZN“) sa zrušuje VZN č. 1/2007 o podmienkach poskytovania dotácií z rozpočtu obce Zlaté Klasy

 V Zlatých Klasoch, dňa

**Ottó Csicsay**

starosta obce